
Եվրասիական տնտեսական միության դատարանի կոլեգիայի 
2024 թվականի հոկտեմբերի 29-ի որոշման կատարման մասին

Ի կատարումն «Բելյոդոբրոմ» մասնավոր առեւտրային ունիտար ձեռնարկության եւ «Բելֆարմակոմ» սահմանափակ պատասխանատվությամբ ընկերության կողմից Եվրասիական տնտեսական հանձնաժողովի կոլեգիայի 2024 թվականի մայիսի 28-ի «Անդրսահմանային շուկաներում մրցակցության ընդհանուր կանոնների խախտման առկայության մասին» թիվ 61 որոշման բողոքարկման վերաբերյալ գործով Եվրասիական տնտեսական միության դատարանի կոլեգիայի 2024 թվականի հոկտեմբերի 29-ի որոշման եւ ղեկավարվելով Եվրասիական տնտեսական միության դատարանի ստատուտի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 2 հավելված) 111-րդ կետով, Եվրասիական տնտեսական հանձնաժողովի խորհրդի 2012 թվականի նոյեմբերի 23-ի թիվ 99 որոշմամբ հաստատված՝ Անդրսահմանային շուկաներում մրցակցության ընդհանուր կանոնների խախտման վերաբերյալ գործերի քննության կարգի 44-րդ կետով՝ Եվրասիական տնտեսական հանձնաժողովի կոլեգիան որոշեց.
1.	Չեղարկել Եվրասիական տնտեսական հանձնաժողովի կոլեգիայի 2024 թվականի մայիսի 28-ի «Անդրսահմանային շուկաներում մրցակցության ընդհանուր կանոնների խախտման առկայության մասին» թիվ 61 որոշման 1-ին կետի «ա» եւ «բ» ենթակետերը, 3-5-րդ կետերը։
2.	Վերսկսել անդրսահմանային շուկաներում մրցակցության ընդհանուր կանոնների խախտման մասին գործի քննությունը, որը հարուցվել է 2022 թվականի դեկտեմբերի 21-ի թիվ 77/որոշ․ որոշմամբ։
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Բ. Սագինտաեւ

